stanford-oval/wikipedia huggingface dataset:
אלפרן שנגון

| --- | --- |

שנגון בשנת 2020
 לידה:  25 ביולי 2002 (בן 22) גירסון, טורקיה
 עמדה:  סנטר
 גובה:  2.11 מטרים
 מספר:  28
 דראפט:  בחירה מספר 16, 2021 אוקלהומה סיטי ת'אנדר
 קבוצות כשחקן
 2018–2019 2019–2020 2020–2021 2021–:  בנדירמה קירמיזי טקסוט בנדירמה בשיקטש יוסטון רוקטס
 הישגים כשחקן
 MVP של הליגה הטורקית (2021)
אלפרן שנגון (בטורקית: Alperen Şengün; נולד ב-25 ביולי 2002) הוא כדורסלן טורקי, שמשחק בקבוצת יוסטון רוקטס מליגת ה-NBA, בעמדת הסנטר.
קריירת משחק מקצועית > בנדירמה

שנגון נולד בעיר גירסון שבצפון טורקיה. בגיל 12 החל לשחק בקבוצות הנוער של מועדון בנדירמה (שנקרא אז באנוויט), ובגיל 16 הצטרף לקבוצת הבוגרים "בנדירמה קירמיזי" מליגת המשנה הטורקית. באותה עונה, 2018/2019, רשם ממוצעים של 10.8 נקודות ו-6.8 ריבאונדים למשחק.
בעונת 2019/2020 שיחק לראשונה בליגת העל הטורקית, במדי קבוצת הבוגרים של בנדירמה. ב-37 משחקיו בליגה הטורקית ובליגת האלופות קלע 5.6 נקודות ואסף 3.6 ריבאונדים בממוצע למשחק.
קריירת משחק מקצועית > בשיקטש

בשנת 2020 עבר לקבוצת בשיקטש, אשר השתתפה בליגת העל הטורקית וביורופקאפ, וב-37 משחקיו במדיה הצטיין עם ממוצעים כוללים של 19.0 נקודות, 8.7 ריבאונדים, 2.7 אסיסטים ו-1.6 חסימות למשחק. בסיום אותה עונה זכה בתואר ה-MVP של הליגה הטורקית.
קריירת משחק מקצועית > יוסטון רוקטס

בדראפט ה-NBA‏ 2021 נבחר שנגון בבחירה ה-16, על ידי אוקלהומה סיטי ת'אנדר, ומיד הועבר בטרייד ליוסטון רוקטס. באוגוסט 2021 עזב את בשיקטש, וחתם על חוזה עם הרוקטס.
נבחרת טורקיה

בשנת 2018 זכה שנגון עם נבחרת הנוער הטורקית במדליית הארד בטורניר אליפות אירופה בכדורסל עד גיל 16, ושנה לאחר מכן זכה במדליית הכסף באליפות אירופה בכדורסל עד גיל 18. בשני הטורנירים נבחר לחמישייה המצטיינת של הטורניר.
בנובמבר 2020 שיחק לראשונה במדי נבחרת טורקיה הבוגרת, בטורניר מוקדמות יורובאסקט 2022. בארבעת משחקי הטורניר קלע 12.0 נקודות ואסף 7.3 ריבאונדים בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | יוסטון | 72 | 13 | 20.7 | 0.474 | 0.248 | 0.711 | 5.5 | 2.6 | 0.8 | 0.9 | 9.6 |
| 2022/2023 | יוסטון | 75 | 72 | 28.9 | 0.553 | 0.333 | 0.715 | 9.0 | 3.9 | 0.9 | 0.9 | 14.8 |
| קריירה |  | 147 | 85 | 24.9 | 0.522 | 0.276 | 0.713 | 7.3 | 3.2 | 0.9 | 0.9 | 12.3 |
הערות שוליים

↑  סטטיסטיקות הקריירה של שנגון, באתר realgm.com
↑  רשימת הנבחרים בדראפט 2021, באתר basketball-reference.com
↑  שנגון נשלח בטרייד ליוסטון, באתר ה-NBA,‏ 30 ביולי 2021
אליפות SheBelieves

אליפות SheBelieves היא טורניר כדורגל נשים של פדרציית הכדורגל של ארצות הברית, שנערך בערים שונות בארצות הברית כל שנה, בסוף פברואר או תחילת מרץ. בשלוש השנים הראשונות שלה (2016, 2017 ו-2018), התמודדו בה אותן ארבע נבחרות לאומיות של: ארצות הברית, אנגליה, צרפת וגרמניה. מאז 2019, מערך הטורניר מזמֵן נבחרות שונות מדי שנה. לשנת 2024, עקב השינוי בחלונות התחרויות של פיפ"א ועריכת גביע הנשים של ה-Concacaf זהב(אנ') בפברואר ומרץ, הפורמט של אליפות SheBelieves שוּנה. בעוד שעדיין היו ארבע משתתפות, היו ארבעה משחקים במקום שישה הרגילים, והקבוצות שיחקו רק חצאי גמר, משחק על המקום השלישי ומשחק גמר האליפות.
הרעיון מאחורי הטורניר

על פי פדרציית הכדורגל של ארצות הברית המארגנת את הטורניר, נבחרת ארצות הברית בכדורגל נשים היא מעוררת השראה, ומעודדת נשים ונערות צעירות להגשים את חלומותיהן. האליפות הושקה במקור לקראת גביע העולם בכדורגל נשים 2015, והתפתחה לקשר מיוחד בין הכדורגל האמריקאי לאוהדות והאוהדים שלו, תוך העברת מסר של העצמה ושל אמונה בעצמֵךְ לקהילות ברחבי המדינה. כאחת מקבוצות הנשים הפופולריות ביותר בארצות הברית, נבחרת ארצות הברית בכדורגל נשים היא הדוגמה הבולטת לכך שחלומות ניתנים להשגה, אם אתן מכוונות את עצמכן לכך, והולכות אחרי מה שאתן רוצות. באמצעות מסירות, עבודת צוות, התמדה והצלחה, נבחרת הנשים הלאומית של ארצות הברית מעוררת דורות חדשים של נערות ונשים צעירות להיות טובות יותר, ולשאוף להיות אף לטובות עוד יותר.
שיטת המשחקים

בדרך כלל, ארבע הנבחרות המוזמנות, משחקות בטורניר סבב. הנקודות שהוענקו בשלב הבתים עקבו אחר הנוסחה של שלוש נקודות לניצחון, נקודה אחת לתיקו ואפס נקודות להפסד. שוויון בנקודות מוכרע לפי הפרש שערים. שוברי שוויון אחרים משמשים לפי הצורך ולפי הסדר הבא: הפרש שערים, שערים שהובקעו, תוצאת ראש בראש, וציון משחק הוגן המבוסס על מספר הכרטיסים הצהובים והאדומים.
פסגת SheBelieves

פסגת SheBelieves,מתקיימת מדי שנה, והיא מרכיב מרכזי בפעילות סביב הטורניר עצמו. מטרתה להעצים צעירות ונערות באמצעות שלושה עמודי התווך של רעיון ה־SheBelieves: ביטחון עצמי, קריירה וקהילה. הפסגה כוללת פאנלים, "צ'אטים ליד האח" ומפגשים דיגיטליים שנועדו לספק למשתתפי האירוע ניסיון מעשי וכלים להצלחה. תוכנית האירועים כוללת נשים דוברות מתחומים שונים, וכן ספורטאיות מקצועיות.
הנבחרות שהשתתפו עד כה

בכל הטורנירים השתתפה הנבחרת המארחת של ארצות הברית. נבחרות נוספות שהשתתפו הן: אנגליה, צרפת וגרמניה, שכאמור היו קבועות עד לשנת 2019. נבחרות נוספות היו: ספרד, יפן, קנדה, ברזיל, ארגנטינה, איסלנד וצ'כיה.
ביאורים

↑  גם בפורמט הרגיל המורחב, עדיין מדובר בטורניר קצר עם מעט משחקים באופן יחוסי. ברם, מכיוון שמדובר בטורניר בו נפגשות נבחרות מצמרת כדורגל הנשים העולמי, חשיבותו גדולה.
↑  הכוונה שבמקרה של שוויון בכל הפרמטרים שקדמו לפרמטר זה, תיקַבע המנצחת על פי תוצאת המשחק ביניהן.
הערות שוליים

↑  The 2024 SheBelieves Cup, Presented by Visa, Will Feature the USA, Brazil, Canada and Japan; Ninth Annual Tournament Will Feature Doubleheaders in Atlanta and Columbus, Ohio, Soccer Forward Foundation, January 19, 2024
↑  SheBelieves: Inspiring the Next generation, Soccer Forward Foundation
↑  U.S. Soccer 2021 SheBelieves Summit, Presented by Deloitte, to Take Place on February 11 and 12, US Soccer.com,January 13, 2021
↑  SheBelieves Summit, US Soccer.com
↑  SheBelieves Cup History, US Soccer.com
אן-מרי מקדונלד

| --- | --- |

 לידה:  29 באוקטובר 1958 (בת 65) באדן-באדן, הרפובליקה הפדרלית של גרמניה 
 מדינה:  קנדה 
 מקום לימודים:  Colonel By Secondary School, הקונסרבטוריון המלכותי למוזיקה, בית הספר הלאומי לתיאטרון של קנדה 
 שפות היצירה:  אנגלית 
 יצירות בולטות:  Goodnight Desdemona, The Arab's Mouth, Nigredo Hotel, The Attic, the Pearls and Three Fine Girls, This is For You, Anna, Fall on Your Knees, The Way the Crow Flies, Belle Moral 
 בן או בת זוג:  Alisa Palmer 
 פרסים והוקרה:  פרס הכותבים של חבר העמים הבריטי  Floyd S. Chalmers Canadian Play Award  פרס המושל הכללי של קנדה  קצינה במסדר קנדה 
 
אן-מרי מקדונלד (באנגלית: Ann-Marie MacDonald; נולדה ב-29 באוקטובר 1958) היא סופרת, מחזאית ושחקנית קנדית.
ביוגרפיה

נולדה בבסיס חיל האוויר ליד באדן-באדן, בגרמניה, וכיום חיה בטורונטו, שבאונטריו.
זכתה בפרס על ספרה הראשון, "מאחורי דלתות" (1996), שהופיע ברשימת המומלצים במועדון הספרים בתוכנית הטלוויזיה של אופרה וינפרי.
זכתה בפרסים על המחזה שלה "בוקר טוב דסדמונה (לילה טוב ג'ולייט)".
בין הסרטים ששיחקה בהם: "שמעתי את בנות הים שרות" (1987) שנבחר בסקר מקיף בין מבקרי קולנוע כאחד מעשרת הסרטים הקנדיים הטובים ביותר שנעשו, וגם בסרטים "פחיות צבע" (1994), ו"יותר טוב משוקולד" (1999).
בשנת 2003 ראה בקנדה אור ספרה "מעוף העורב".
ספריה בעברית

"מאחורי דלתות" (2000), הוצאת כנרת, תרגום: ליאורה כרמלי
"מעוף העורב" (2005), הוצאת כנרת, תרגום: שאול לוין
אימון

ערך זה עוסק באימון במובן הכללי. אם התכוונתם לקואוצ'ינג, ראו .
אימון לקראת גלישת גלים בחוף הים.
אימון של צוות רפואת חירום.
אימון הוא פעילות המיועדת להקנות ולפתח יכולות וכשרים גופניים, טכניים או מחשבתיים למתאמן. לעיתים משתמשים במונח אימון לתיאור פרק זמן מצומצם, ולעיתים כתהליך ארוך טווח.
מאפיינים

תהליך של אימון לרוב יהיה תרגול של ידע שנרכש קודם לאימון, כשהוא מבוסס על פעולות מוכוונות תוצאה כלומר הוא נהוג במצבים ותחומים שבהם קיימת הגדרה ידועה וברורה של התוצאה המצופה, ומכאן שהאחרונה היא פונקציה של מידת ההכנה המתקבלת באימון.
אימון גופני כולל במקרים רבים מאמץ מכוון של שרירים ובהפעלה חוזרת ונשנית שלו. בתום אימון מאומץ, מקובל לבצע הרפיה. ישנם גם אימונים גופניים המיועדים לרכישת טכניקה, כמו  יכולת ירי מהיר למרחקים שונים.
שיטות באימון

לאימון מוגדרות מטרות ושיטות (מתודות). שיטות הדרכה נפוצות כוללות העברת שיעור, סימולציה, דיון, תרגול או ביצוע תרגילים – חזרה על הפעולה אותה מבקשים להקנות תוך כדי התבוננות באופן הביצוע, ולמידה עצמית, לדוגמה באמצעות מחשב או ספר.
אימון שנעשה על ידי מאמן חיצוני כולל לרוב 'שיקוף' שלו למאומן, וחוות דעתו על התקדמותו של המאומן והשיפורים הנדרשים ממנו.
סוגי שימושים לאימון

קיימים מספר סוגים של אימונים, כאשר אימון מסוים יכול להשתייך ליותר מסוג אחד. נהוג לחשוב כי לכל אימון יש להגדיר מטרות ברורות ולכל מטרה מצורף תיאור של האופן בו היא תושג. תיאור זה מכונה שיטה.
סוגי שימושים לאימון > אימון פיזי

לחזרתיות ואימון יש חשיבות רבה עבור תהליך הרכישה של מיומנויות מוטוריות. בהתאם לכך, המשמעות השכיחה והעתיקה של השימוש במושג אימון, היא של אימון פיזי. במשמעות זו, האימון הוא כל פעולה של הפעלת הגוף – או שרירים מסוימים בו – באופן סדור וחזרתי, כאשר התכלית היא לסגל את השריר, לחזקו אם לקראת תרחיש זה או אחר ואם לשם השיפור כשלעצמו או ליצור כישורים שלא היו קיימים טרם הפעולה.
על כן שני השטחים העיקריים עימם מקובל לזהות אימון הם צבא וספורט, ולא במקרה שני אלה נבחנים זה לצד זה, כשני תחומים שרווחו עוד בשחר האנושות כאמצעי להשגת הישגים הן מוחשיים והן רוחניים, כשהביטוי של האמצעי הזה הוא ניסיון מתמיד לשיפור יכולותיו של הגוף האנושי והבאתו לדרגות עליונות. אפלטון העריץ את האימון הפיזי (ובמיוחד את העוסקים בו), וראה בו תכלית רוחנית בפני עצמה. התוצאות בקרבות ובתחרויות האתלטיקה היו שתיהן פרי אימונים מפרכים.
בדיוק לפי ערך זה בוחרות גם אמנויות הלחימה של המזרח להציב בראש סולם הפעולות את הקאטה, ככלי שמשמש את הלוחם לרכישת שליטה בתנועותיו, על מנת להכינו להתמודדות בזמן-אמת.
סוגי שימושים לאימון > אימון פיזי > אימון ספורטיבי

אימון נהוג בכל מקצועות הספורט, בדרגות קושי שמשתנות מענף לענף, ותכליתו היא שמירה על יכולותיו הגופניות של הספורטאי ושיפורן. האימון הפיזיולוגי מתמקד באימון שרירי הגוף (על ידי מתיחתם / כיווצם) כהכנה לפעילות פיזית מאומצת. ישנם אימונים שמטרתם ניצחון בתחרות; אך אנשים רבים עוסקים באימון גופני לשם הבריאות, עיצוב הגוף, הנאה ומסגרת חברתית.
אימון ספורטיבי בדרך כלל מתחיל בחימום השרירים. ניתן לבחור אילו שרירים לחמם לפי הפעולות שיבוצעו באימון, או לחמם את כל הגוף, למשל באמצעות ריצה קלה שהקצב שלה הולך ומתגבר. ניתן לחמם את הצוואר באמצעות סיבובי ראש, את הכתפיים באמצעות סיבובי ידיים וסיבוב הכתפיים קדימה ואחורה, וכך גם את המותניים, המרפקים ומפרקים אחרים בגוף באמצעות סיבובם. בסיום האימון ניתן למתוח את כל השרירים שאומנו, כדי שלא ייתפסו בעקבות המאמץ שהופעל עליהם באימון.
אימון כושר אישי הוא אימון כושר שבו אדם אחד מתאמן בהשגחתו האישית של מאמן.
סוגי שימושים לאימון > אימון פיזי > אימון צבאי

אימון כוח צבאי במסגרת ההכשרה הצבאית, נועד להכין את חייליי ומפקדי הכוח לתפקוד הנדרש מהם בשעת מלחמה או אירוע מלחמתי אחר (כגון קרב, מבצע צבאי או תגובה לפיגוע טרור). הדגשים באימון הם על היכולת הגופנית, התמקצעות בהפעלתו של נשק ומיכשור צבאי אחר (כגון מכשירי קשר או כלי רכב משוריינים), למידת טקטיקה שימושית, למידת ניווט, תרגול שליטה של מפקדים בכוחות ושיתוף פעולה בין חיילים מאותו כוח כמו בין מפקדי כוחות שונים. אימון צבאי של חיילים אורך בצה"ל כארבעה חודשים בדרך כלל, ההכשרה הצבאית אצל לוחמי חיל הרגלים וחיל ההנדסה הקרבית אורכת כשנה וקשה יותר ביחס לשאר היחידות בצה"ל.
אימון צבאי יכול להיות אימון פרט – בו חייל בודד לומד כיצד לתפעל נשק, כיצד לתפוס מחסה מירי האויב, כיצד להתקדם אל עבר האויב באופן בטוח יחסית וכיוצא בזה. הוא יכול להיות גם אימון חוליה – בו חיילים אחדים לומדים לשתף פעולה בפעילות קרבית, אימון מחלקה, פלוגה, גדוד וכולי. אימון יכול להיות גם לצבאות שלמים או למספר צבאות של בנות ברית, בו זמנית. מילה מקובלת לאימון של כוחות גדולים היא תִּמְרוֹן.
אימונים של יחידות משטרה טקטיות, כגון יחידת לוט"ר, השתלטות ו-SWAT, דומים מאוד לאימונים צבאיים. האימונים מתחלקים לאימונים שגרתיים בהם הלוחמים משפרים את מיומנויות הלחימה שלהם כיחידים (אימוני קליעה וכושר גופני) או כצוות (כגון תרגול השתלטות על מבנה), ואימון ספציפי למשימה מסוימת – בה הכוח מתאמן על מתאר ספציפי (כגון השתלטות על מבנה מסוים, שהושג מודיעין צבאי לגביו) ולמשימה מסוימת, על מנת לבצע אותה באופן חלק ושוטף, כמעט "על אוטומט" עם מינימום טעויות והיסוסים.
סוג מובחן של אימונים צבאיים ומשטרתיים הם אימוני הירי, ובפרט הקליעה והצליפה, שנועדו לאמן את החייל או השוטר בירי מדויק לעבר המטרה. אימוני ירי וקליעה נערכים במתחם ייעודי לכך הנקרא מטווח, ובשם זה מכונים לרוב גם אימוני הירי והקליעה עצמם.
סוגי שימושים לאימון > אימון אומני במה

אולם לצד אלה אימון רָוַח ורוֹוֵח גם בשטחים בעלי היבט פחות פיזי: תחומי האמנויות הבימתיות, כשירה, נגינה וריקוד, תובעים גם הם מהעוסקים בהם פעילות חזרתית של שינון טקסטים, תנועות וטכניקות, שהיא ליבת האימון המתבצע בחזרות לקראת מופע ומכאן המילה "חזרה".
סוגי שימושים לאימון > אימון רוחני ומחשבתי

"אימון מחשבתי" – סוג מעין זה מקובל למצוא כחלק ממכלול של כלים להשגת שינוי רצוי כלשהו בהתנהגות, כאשר המתאמן מתווה בעצמו את סדר פעולותיו – הנעשות כולן במחשבה ותכליתן הספציפית. דוגמה אפשרית לכך הן מדיטציות שונות.
תרגול רוחני, בפרט זה שנהוג בדתות הבודהיסטיות, מתמקד בשאיפה להיטהרות הנפש, ההכרה וההתנהגות, כדי להשיג מטרות דתיות – כהתקרבות לאלוהים, או רוחניות – כהקלת סבל או התקרבות ל'עצמי' הפנימי והטהור.
ייתכן שיוגה, היא כלי האימון המובהק ביותר שבו משולב הממד הפיזי והממד הרוחני/מחשבתי.
אימון הרפיה הוא כל שיטה או תהליך שמסייע לאדם להגיע למצב של רגיעה או להפחית את רמת החרדה או הדחק בה הוא נתון.
סוגי שימושים לאימון > אימון בעלי חיים

אילוף בעלי חיים הוא התניה אופרנטית ואימון של בעל חיים לציית להוראותיו של בעליו או מפעילו. בעלי חיים מאולפים ניתן לאמן לבצע פעולות מסוימות, כגון חיפוש אחר חומרי נפץ או להטוטי קרקס (שכיום אינם מקובלים ברוב מדינות המערב). לדוגמה: אילוף של כלב כולל אימונים. אילוף כלבי משטרה והפעלתם כוללים אימונים רבים ומקצוע זה נקרא "כלבנות".
ראו גם

אימון אישי
זיכרון נוהלי
אימון פארטלק
הערות שוליים

↑  Cohen, E. J., Bravi, R., & Minciacchi, D. (2018). The effect of fidget spinners on fine motor control. Scientific reports, 8(1), 1-9.
| --- | --- |
בקרת זהויות :  NLI: 987007537263905171  GND: 4131557-1  LCCN: sh97006179  NARA: 10642589 
אסטרונאוט עורך אימון בפעילות חוץ רכבית באמצעות סימולציה מתחת למים, המדמה סביבת חלל
אימון גופני לילדים.
אימון צליפה בצה"ל.
אימון השתלטות של הימ"מ, היחידה המיוחדת ללוחמה בטרור של משטרת ישראל.
נערים מתאמנים בנגינה על גיטרה.
אנחלו פרסיאדו

אנחלו סמיט פרסיאדו קיניונס (בספרדית: Ángelo Smit Preciado Quiñónez; נולד ב-19 בפברואר 1998 בשושופינדי שבאקוודור) הוא כדורגלן אקוודורי המשחק בעמדת המגן הימני בקבוצת ראסינג גנק מליגת העל הבלגית ובנבחרת אקוודור.
קריירת מועדונים

פרסיאדו גדל במחלקות הנוער של אמריקה דה קיטו ואינדפנדיינטה דל ואיה. בשנת 2018 שיחק באליאנסה קוטופקסי, קבוצת המילואים של אינדפנדיינטה דל ואיה, במדיה ערך 11 הופעות ליגה והבקיע שני שערים. הוא ערך 65 הופעות ליגה באינדפנדיינטה דל ואיה במסגרת ליגת העל האקוודורית, בהן הבקיע שישה שערים.
ב-4 בינואר 2021 חתם פרסיאדו בראסינג גנק מליגת העל הבלגית. ב-16 בינואר ערך את הופעת הבכורה שלו במועדון, בהפסד 0–2 למוסקרון במסגרת המחזור ה-20 בליגה לעונת 2020/2021. הוא ערך 33 הופעות ליגה בעונה וחצי הראשונות שלו במועדון.
קריירה בינלאומית

ב-12 באוקטובר 2018 ערך פרסיאדו את הופעת הבכורה שלו בנבחרת אקוודור, בהפסד 3–4 לנבחרת קטר במשחק ידידות.
הוא היה חלק מסגל נבחרת אקוודור בטורניר קופה אמריקה 2021, וערך חמש הופעות בטורניר.
נכלל בסגל נבחרת אקוודור לטורניר מונדיאל 2022.
נכלל בסגל נבחרת אקוודור לטורניר קופה אמריקה 2024.
הערות שוליים

↑  Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
↑  Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
| נבחרת אקוודור – קופה אמריקה 2021 |
| --- | --- | --- |
|  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו |  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו | אקוודור |
| נבחרת אקוודור – מונדיאל 2022 |
| --- | --- | --- |
|  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו |  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו | אקוודור |
| נבחרת אקוודור – קופה אמריקה 2024 |
| --- | --- | --- |
|  1 גלינדס •  2 טורס •  3 אינקפיה •  4 אורדונייס •  5 סיפואנטס •  6 פאצ'ו •  7 לור •  8 גרואסו •  9 יבואה •  10 פאאס •   11 רודריגס •  12 רמירס • 13 אנר •  14 מינדה • 15 מנה • 16 סרמיינטו • 17 פרסיאדו • 18 אורטיס • 19 ג'. קאייסדו • 20 קורוסו • 21 פרנקו • 22 דומינגס • 23 קאייסדו • 24 הורטאדו • 25 פורוסו • 26 מיקולטה • מאמן: סאנצ'ס |  1 גלינדס •  2 טורס •  3 אינקפיה •  4 אורדונייס •  5 סיפואנטס •  6 פאצ'ו •  7 לור •  8 גרואסו •  9 יבואה •  10 פאאס •   11 רודריגס •  12 רמירס • 13 אנר •  14 מינדה • 15 מנה • 16 סרמיינטו • 17 פרסיאדו • 18 אורטיס • 19 ג'. קאייסדו • 20 קורוסו • 21 פרנקו • 22 דומינגס • 23 קאייסדו • 24 הורטאדו • 25 פורוסו • 26 מיקולטה • מאמן: סאנצ'ס | אקוודור |
אמא עם ילד

|  מידע כללי |
| --- | --- |
 מאת:  דליה רביקוביץ
 שפת המקור:  עברית
 הוצאה
 הוצאה:  הוצאת הקיבוץ המאוחד
 תאריך הוצאה:  1992
 
אמא עם ילד הוא קובץ שירים מאת דליה רביקוביץ. הספר פורסם בהוצאת הקיבוץ המאוחד בשנת 1992, וכולל עשרים וחמישה שירים שבהם מובעת בה-בעת נימה אישית ומחאה פוליטית. היסוד הקושר את הפוליטי עם אישי בשירים, כפי שנרמז גם מהכותרת, הוא האמהוּת. כך, לדברי רפי וייכרט, "האֵם שבמשוררת והמשוררת שבאם מבינות את ההיסטוריה באמצעות האמהוּת, וזה מעניק לגיטימציה למחאה אנושית בקול וברגש אינטימיים יותר".
בשנת 1978 ילדה רביקוביץ את בנה, עידו. חוויית האימהות הביאה לשינוי בשירתה והובילה להתהוותו של קול אשר מבקש לבטא את כאבן של אימהות בכלל. בהקשר זה, נוקטת רביקוביץ עמדה פציפיסטית ואנטי-מלחמתית. וכאמא עם ילד היא מערערת על זכותו של אדם באשר הוא להמית ילד (ברחם אמו), תהיה השתייכותו הפוליטית, הלאומית, המדינית או הצבאית אשר תהיה. היא יוצאת נגד הכיבוש ונגד העוולות הנגרמות לחסרי ישע. מדובר בעמדה אנושית הומניסטית אשר מזדהה עם החלש והסובל, באשר הוא.
השירים בקובץ

סתיו יוצא דופן
ניסיון להביע דעה
תרגיל ספורטיווי מרחיק לכת
על החיים ועל המוות
סימנים
החתול
תרגיל כוננות
שיר בסגנון ערבי, אולי
שוכבת על המים
אבל היה לה בן
ימים גדולים עברו עליה
אמא מתהלכת
Stones
בקבוק במים
בעודו על הקרקע התרסק
הסיפור על הערבי שמת בשריפה
שיר ערש
אסוציאציות
רנה סלוין
ירק עלים
לכל זמן
עם פקיחת עיניים
היסטוריה של הפרט
חיי חיפושית
שאלונו שובינו דברי שיר
הערות שוליים

↑  Nurit Buchweitz, "The Personal and the Political in Dahlia Ravikovitch's 'Mother with Child' Poems". Women in Judaism: A Multidisciplinary Journal, vol. 10, no. 1, Spring 2013, e-journal, p. 1-28.
↑  רפי וייכרט, "האם, האהבה, המלחמה - הפלגה אסוציאטיבית בשירת דליה רביקוביץ", מאזנים, יוני 1998, כרך ע"ב, גיליון מס' 9, עמ' 36-34.
↑  ניצה קרן, "צעקתה הכבושה של האם העלומה – 'אמא מתהלכת' של דליה רביקוביץ, מתוך 'אמא עם ילד'" תיאוריה וביקורת, סתיו 2002, גיליון 21, עמ' 200-193.
↑  אילנה סובל, "לחשוף את העוול במקום שהוא קיים - עדות, אשמה ואחריות בשירה הפוליטית של רביקוביץ" בתוך: כתמי אור: חמישים שונות ביקורת ומחקר על יצירתה של דליה רביקוביץ, עורכות: חמוטל צמיר ותמר ס' הס, הוצאת הקיבוץ המאוחד, 2010, עמ' 444.
↑  כל הציטוטים משירי דליה רביקוביץ אשר מופיעים בערך זה, לקוחים מתוך הקובץ דליה רביקוביץ – כל השירים, עורכים: גדעון טיקוצקי ועוזי שביט, הוצאת הקיבוץ המאוחד, 2010. השיר "אמא מתהלכת" לקוח מעמ' 234 בספר.
↑  דנה אולמרט, "אני לא כאן – העמדה הפוליטית והאיום על הזהות בשירת דליה רביקוביץ", בתוך: כתמי אור: חמישים שונות ביקורת ומחקר על יצירתה של דליה רביקוביץ, עמ' 443-437.
↑  .	אלי הירש, "ייסוריו ומותו של הערבי – על 'אמא עם ילד'", העיר, 25.9.1992, עמ' 81-80.
↑  דליה רביקוביץ – כל השירים, עמ' 239.
↑  אלי הירש, הפרטים לעיל.
↑  דליה רביקוביץ – כל השירים, עמ' 241.
↑  דנה אולמרט. "אני לא כאן" (הפרטים לעיל).
↑  תמר משמר, "פרומתיאה שוב כבולה" בתוך: כתמי אור: חמישים שונות ביקורת ומחקר על יצירתה של דליה רביקוביץ, עמ' 72–73. כמו בכותרת המאמר, כך גם בציטוט, ישנה התייחסות לשיר מוקדם יותר של דליה רביקוביץ, "הקרפודים" (שאותו הקדישה ללאה גולדברג) אשר פורסם בקובץ 'הספר השלישי' (1969).
↑  דליה רביקוביץ – כל השירים, עמ' 245.
↑  תמר משמר, הפרטים לעיל.
↑  רות קרטוּן-בלום, סיפור כמאכלת – עקדה ושירה, עורכת: שי צור, הוצאת הקיבוץ המאוחד, 2013, עמ' 159-158.
↑  ספר בראשית, פרק ל', פסוק א'.
↑  יואב רינון, "בגלל משך החיים" בתוך: כתמי אור: חמישים שונות ביקורת ומחקר על יצירתה של דליה רביקוביץ, עמ' 79-77.
↑  יואב רינון, "בגלל משך החיים" בתוך: כתמי אור: חמישים שונות ביקורת ומחקר על יצירתה של דליה רביקוביץ, עמ' 78.
↑  דליה רביקוביץ – כל השירים, עמ' 229.
↑  יואב רינון, הפרטים לעיל.
אנטוניו בלנקו

אנטוניו בלנקו קונדה (בספרדית: Antonio Blanco Conde; נולד ב-23 ביולי 2000 במונטלבאן דה קורדובה שבספרד) הוא כדורגלן ספרדי המשחק בעמדת הקשר האחורי בקבוצת דפורטיבו אלאבס מהלה ליגה.
קריירת מועדונים

בלנקו הגיע למחלקת הנוער של ריאל מדריד מהלה ליגה בשנת 2013, והחל לשחק בריאל מדריד קסטיליה, קבוצת המילואים של המועדון, בשנת 2018. ב-21 באפריל 2021 הוא ערך את הופעת הבכורה שלו בקבוצה הראשונה של המועדון, בניצחון 0–3 על קדיס במסגרת המחזור ה-31 לעונת 2020/2021. בסך הכל ערך בלנקו ארבע הופעות ליגה בעונה זו.
ב-18 באוגוסט 2022 הושאל לקדיס.
קריירה בינלאומית

בלנקו היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.
הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 0–4 על נבחרת ליטא במשחק ידידות.
אנחלינה בלוף

| --- | --- |

 לידה:  23 ביוני 1879 סנקט פטרבורג, האימפריה הרוסית 
 פטירה:  30 בדצמבר 1969 (בגיל 90) מקסיקו סיטי, המדינות המקסיקניות המאוחדות 
 מקום לימודים:  האקדמיה הקיסרית לאמנויות  אוניברסיטת סנקט פטרבורג 
 הושפעה על ידי:  אנרי מאטיס, פול סזאן, פבלו פיקאסו 
 בן או בת זוג:  דייגו ריברה (1911–1921) 
 
אנחלינה בֵּלוֹף (בספרדית: Angelina Beloff; ברוסית: Ангелина Белова, אנגלינה בלובה; ‏ 23 יוני 1879 - 30 בדצמבר 1969) הייתה אמנית ילידת רוסיה שעשתה את רוב עבודתה במקסיקו. עם זאת, היא ידועה יותר כאשתו הראשונה של דייגו ריברה, ועבודתה הייתה בצל עבודתו וציורי נשותיו המאוחרות. היא למדה אמנות בסנקט פטרבורג ולאחר מכן נסעה להתחיל את קריירת האמנות שלה בפריז בשנת 1909. באותה שנה פגשה את ריברה ונישאה לו. ב-1921, ריברה חזר למקסיקו, השאיר את בלוף בפריז והתגרש ממנה. היא מעולם לא נישאה מחדש. בשנת 1932, באמצעות קשריה עם אמנים מקסיקנים שונים, היא קיבלה אישור לחיות ולעבוד במקסיקו. היא עבדה כמורה לאמנות, יוצרת מופעי מריונטות והציגה מספר תערוכות בשנות ה-50. רוב עבודתה נעשתה במקסיקו, תוך שימוש בדימויים מקסיקניים, אבל הסגנון האמנותי שלה נשאר אירופאי. ב-1978 כתבה הסופרת אלנה פוניאטובסקה רומן המבוסס על חייה.